ליאור צורף

ליאור צורף (נולד ב-29 ביולי 1970) הוא חוקר חוכמת ההמונים, מרצה, יועץ ומחבר הספר "המוח המשותף", שיצא לאור בחמש שפות. ליאור צורף נולד ברמת גן ולמד באורט גבעתיים במגמת מחשבים. בצה"ל שירת כתוכניתן בחיל המודיעין בשנים 1989–1992. במהלך תקופה זאת זכה בפרס קשר"ר לחשיבה יוצרת, עבור תוכנה שפיתח. למד בפקולטה למדעי המחשב, הטכניון וקיבל בה תואר ראשון בהנדסת מערכות מידע (1997), ותואר שני בהנדסת ניהול מידע (2007). בשנים 1996–2010 עבד במיקרוסופט ישראל בתפקידים: מנהל תקשורת שיווקית, מנהל שיווק דיגיטלי, ותפקידו האחרון – סמנכ"ל שיווק חטיבת האונליין בחברה. בשנת 2010 פרש צורף ממיקרוסופט והחל בלימודי דוקטורט בבית הספר לחינוך של אוניברסיטת בר-אילן. במחקרו פיתח מודל לפיתוח אישי והכוונה מקצועית באמצעות חוכמת ההמונים ברשתות החברתיות. ביוני 2017 הוענק לו תואר דוקטור. בשנת 2012 הרצה בכנס TED העולמי בלונג ביץ' קליפורניה. צורף הכין את ההרצאה בהתייעצות עם אלפי חבריו ברשתות החברתיות השונות. צורף מרבה להרצות בארץ ובעולם. בין הגופים שהרצה בהם: פורום המטה הכללי, דירקטוריונים של הגופים הגדולים במשק, גופים ביטחוניים, הבית הלבן, אוניברסיטת קולומביה, Media Club‏ MIT וגוגל. הוא עוסק בייעוץ, במסגרתו הוא מלווה ארגונים המעוניינים להפוך את חכמת ההמונים לכלי אסטרטגי ליצירת חדשנות או קבלת תובנות מעובדי החברה או מלקוחותיה. הוא מרצה בפקולטה למנהל עסקים במסלול האקדמי במכללה למנהל (2015-2010), חבר בוועד המנהל של עמותת "עיגול לטובה", ותורם 20% מזמנו להרצאות בהתנדבות בבתי ספר ובעמותות. צורף נשוי לעיתונאית איילה צורף ואב לשלושה ילדים. הוצאת הספרים האמריקאית "פינגווין רנדום האוס" הוציאה את ספרו "mindsharing" בנובמבר 2014. בספר הוא מתאר טכניקה בשם "שיתוף חשיבה", שבאמצעותה ניתן להשתמש בפלטפורמות של רשתות חברתיות לקבלת החלטות בנושאים שונים בחיים. הספר מסביר כיצד במקום לחשוב לבד, ניתן לפנות להמוני אנשים ברשתות החברתיות ולהיעזר בהם; זאת על ידי הצגת שאלות, ניתוח תגובות וקבלת החלטות המבוססות על התבונה הקולקטיבית של ההמון. צורף סוקר תחומים שונים בהם ניתן להיעזר בחוכמת ההמונים: מציאת עבודה, התקדמות בקריירה, מציאת אהבה, זוגיות, שיפור הבריאות, הורות והגשמת חלומות. הספר נכתב באמצעות חוכמת ההמונים בתהליך שיתופי ביחד עם אלפי חבריו ברשתות השונות, צורף קיבל את עצותיהם בנוגע לטקסט, שם הספר, עיצוב העטיפה. גם מחיר הספר הוא הממוצע של ההצעות שקיבל מחבריו. המהדורה האנגלית של הספר הושקה בנובמבר 2014 בשם Mindsharing. הספר תורגם וראה אור בהולנדית, קוריאנית, מנדרינית ובאוגוסט 2015 בעברית בשם "המוח המשותף", בהוצאה כנרת זמורה ביתן. האתר והבלוג העברי של ליאור צורף קורות חיים קצרים, באתר המכללה למנהל הערוץ של ליאור צורף, באתר YouTube הרצאות מצולמות "תבונת המונים וחקר העתיד: תבונת המונים בפייסבוק", בערוץ אוניברסיטת בר-אילן באתר YouTube‏, 25 במרץ 2012 "חכמת ההמונים בליל המדענים באוניברסיטת בר-אילן", בערוץ אוניברסיטת בר-אילן באתר YouTube‏, 7 באוקטובר 2014 "ליאור צורף במפגש תודה בעקבות טד", בערוץ המסלול האקדמי המכללה למינהל באתר YouTube‏, 3 ביוני 2012 "לחיי החולמים", בערוץ הטכניון באתר YouTube‏, 10 באוגוסט 2014 "חינוך בעידן ההמונים", בערוץ משרד החינוך באתר YouTube‏, 18 במרץ 2015 "האם חוכמת המונים באמת עובדת?", בערוץ חינוכית ראשונים בעולם באתר YouTube‏, 17 בספטמבר 2014 כתבות שונות דני דויטש, ‏חוכמת ההמונים - גישה לפתרון משברים ובעיות, באתר ‏מאקו‏, 21 בספטמבר 2012 חגית רון רבינוביץ', ריאיון עם צורף, בעיתון ישראל היום, 22 בספטמבר 2015 ליאור צורף, הישראלי שכבש את TED עם שור: מסטטוסים בפייסבוק לבמה הגדולה בעולם, באתר TheMarker‏, 9 במרץ 2012 "חמישים האנשים המעניינים בישראל", באתר mako, ‏25 באפריל 2012 ליאור צורף ממיקרוסופט ישראל - איש השנה בתחום הקד"מ של פורום BLACK, באתר גלובס, 7 בפברואר 2007 אסף גלעד, ליאור צורף עוזב את מיקרוסופט, באתר כלכליסט, 9 ביוני 2010 נתן הלר, "האזן ולמד", בעיתון הניו יורקר, 9 ביולי 2012 (באנגלית) אודות ספרו ביקורת על הספר, באתר kirkusreviews (באנגלית) ביקורת על הספר, באתר bookverdict (באנגלית)